सेटअप परिवर्तन करने के बाद 3 माह से कई शिक्षकों को नहीं मिला वेतन
बांसवाड़ा| शिक्षकसंघ प्राथमिक और माध्यमिक ने सेटअप परिवर्तन करने के बाद 3 माह से जिन शिक्षकों को वेतन नहीं मिल रहा है, उनको तत्काल वेतन भुगतान की मांग की है। जिलामंत्री लक्ष्मीनारायण सिंह ने बताया कि इस संबंध में 20 अक्टूबर को ही आदेश जारी हो गए थे, इसके बावजूद विभाग द्वारा अब तक वेतन स्वीकृति जारी नहीं की है। इसके साथ ही मुख्यमंत्री को पत्र लिखकर वेतन विलंब की जांच कराने की मांग की है। इस मौके पर जिलाध्यक्ष सूर्य सिंह झाला, कार्यकारी अध्यक्ष लाल सिंह चौहान, अजय शाक्यवंशी आदि मौजूद थे।
hin_Deva hin_Deva